b"\n_START_ARTICLE_\nTransport a Andorra\n_START_PARAGRAPH_\nEl transport a Andorra \xc3\xa9s majorit\xc3\xa0riament per carretera per ser un pa\xc3\xads interior sense sortida mar\xc3\xadtima i per la geografia muntanyosa de la zona.\n_START_SECTION_\nTr\xc3\xa0nsit de viatgers\n_START_PARAGRAPH_\nPel que fa a transport p\xc3\xbablic, disposa tant de serveis d'autobusos urbans entre les diferents parr\xc3\xb2quies, com interurbans/internacionals que connecten amb la Seu d'Urgell, Barcelona ciutat i els aeroports catalans (el Prat, Reus, Girona i Lleida) per una banda, i amb poblacions franceses per una altra, com Tolosa de Llenguadoc._NEWLINE_Tamb\xc3\xa9 existeixen connexions d'autob\xc3\xbas amb l'estaci\xc3\xb3 d'alta velocitat (AVE) de Lleida Pirineus.\n_START_SECTION_\nTranpost aeri\n_START_PARAGRAPH_\nNo disposa d'instal\xc2\xb7lacions d'aviaci\xc3\xb3 comercial i els estudis en desanconsellen la construcci\xc3\xb3. L'aeroport m\xc3\xa9s proper \xc3\xa9s l'aeroport de la Seu d'Urgell (10 km), d'aviaci\xc3\xb3 esportiva, i els de Lleida-Alguaire (160 km), Tolosa de Llenguadoc (165 km) i Barcelona - el Prat (215 km)._NEWLINE_Hi ha tres heliports a Arinsal, la Massana i Escaldes-Engordany que proporcionen serveis d'helic\xc3\xb2pters comercials."